[{"text_idx": "#000002", "text": "Hona hemen orain ez dagoana gomuta historikoaren aztarnak jorratzen dituan proiektu artistikoa, erakusketa formea hartuko dauena zezeilean. Liben Svaart izen artistikoa darabilen Libe Belandiak (Leioa, 1994) erakusketa honen bidez bere ikerkuntzeari amaierea emongo deutso, prozesuan sortutako artelanak erakutsiz: Alde batetik, soinu pieza bat, 31 minutukoa, Sol notearen n\u0303abardurak plazaratzen dituana. Soinu pieza horri eten barik errepetiduten dan animazino batek laguntzen deutso, batera jarrita memoriak daukan lausotasuna adierazoz. Erakusketa hau osotzeko, bisitariak etxera eroan leiken orri baten neurriko piezak egongo dira ikusgai.1.- Zein da Hona hemen orain ez dagoana proiektuaren esentzia?Jazoera historikoetatik zer berba, zer kontzeptu nabarmendu geinken asmetan buru-belarri ibilteko jokerea dogu eta 1936ko Gerra zibila eta gerra osteko diktadurearen garaia eta gerrearen giza dimensinoa lako gaiak urrun geratzen jakuzan arren, geure ekarpentxua egin dogu eta gustora nago.Kontuak kontu, amaierea emoten deutsagu prozesuari: Hona hemen orain ez dagoena Larrabetzu Oroimena proiektuaren zati bat da. Ezin dogu hurreko historiagaz dogun haria eteten itxi; oroimen historikoa da horretarako daukagun tresnea. Ezinezkoa da proiektu bategaz zauri guztiak osatzea, baina haria lotzeko nire artea herriaren eskuetan ixtea espero dot. 31.620 egun pasau dira gerra zibilak eztanda egin ebanetik. 31.620 egunsenti, 31.620 ilunabar. Denporea joan ahala, gero eta hurrunago dagoala emoten dau baina orain hareen aztarnen gainean bizi gara.2.- Horregaitik nabarmendu gura izan dozu memoriaren lausotasuna, iluntasuna?"}, {"text_idx": "#000004", "text": "3.- Gomuta historikoaren aztarnak jorratzen dituan proiektu artistikoa da zeurea eta erakusketea, soinua zein artelanak buztartu dozuz. Posible alda hori?Bai, zergaitik ez da posible izango. Erakusketearen bitartez amaierea emongo deutsat ikerketa lanari eta bisitariak etxera eroan leiken orri baten neurriko piezak ikusi leikiez bisitariek. Esangura horretan, bideoa eta soinua buztartu dodaz eta pieza fisikoak be ikusteko moduan dagoz.4.- Musikeari jagokonez, 31 minutuko soinu pieza bat sortu dozu, Sol notearen n\u0303abardurak plazaratzen dituana. Zeintzuk dira pieza horren ezaugarriak?"}, {"text_idx": "#000007", "text": "9.- Bihar etzirako ze erronka dozu buruan bueltaka?1936ko Gerra zibila eta gerra osteko diktadurearen garaia eta gerrearen giza dimensinoa jorratzen jarraitu gura dot eta musikearen arloan disko barrirako ideak eta musikea lantzen hasi naz, lofi edo low-fi giroan, hip hopa, jazza eta holako erritmoak jorratzen nabil eta eta espero dot urte amaierarako edo plazaratzeko aukerea izatea."}, {"text_idx": "#000009", "text": "Erantzuteko, izena emanda egon behar duzu. Sartu komunitatera!"}]